Document ID: 31991D0618

Odločba Komisije
z dne 18. novembra 1991
o spremembi Odločbe 77/144/EGS o standardni kodi in pravilih za transkripcijo podatkov iz statističnih raziskovanj intenzivnih sadovnjakov določenih vrst sadnih dreves v strojno čitljivo obliko in o mejah proizvodnih območij za ta raziskovanja
(91/618/EGS)
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 76/625/EGS [1] z dne 20. julija 1976 o statističnih raziskovanjih, ki jih izvajajo države članice, da bi določile proizvodne možnosti intenzivnih sadovnjakov določenih vrst sadnih dreves, kakor je bila nazadnje spremenjena z Uredbo (EGS) št. 1057/91 [2], in zlasti člena 4(2) in (4) Direktive,
ker pridobljene izkušnje pri izvedbi zadnjih osnovnih statističnih raziskovanj zahtevajo določene spremembe razdelitve po območjih za sporočanje podatkov Komisiji in skupnega kataloga sort, ki se upoštevajo v raziskovanjih, in je zato treba spremeniti priloge k Odločbi Komisije 77/144/EGS [3], kakor je bila nazadnje spremenjena z Odločbo 87/228/EGS [4];
ker so ukrepi iz te odločbe v skladu z mnenjem Stalnega odbora za statistiko kmetijstva,
SPREJELA NASLEDNJO ODLOČBO:
Člen 1
Prilogi k Odločbi 77/144/EGS se nadomestita s prilogama k tej odločbi.
Člen 2
Ta odločba je namenjena državam članicam.
V Bruslju, 18. novembra 1991

Labels: 12
19
6